# Stanford Encyclopedia of Philosophy

L'Enciclopèdia de Filosofia de Stanford (SEP) és una enciclopèdia en línia, creada i mantinguda per la Universitat Stanford, que combina elements de publicacions acadèmiques i d'enciclopèdies en línia de lliure accés. Cadascuna de les entrades està redactada i mantinguda per un expert en el camp, incloent-hi professors de diverses institucions acadèmiques de tot el món. Els autors que contribueixen a l'enciclopèdia cedeixen a la Universitat Stanford el dret de publicar els seu articles, però en reserven la resta de drets d'autor.

## Enfocament i història

El 5 d'agost de 2022, el SEP tenia 1.774 entrades publicades. A banda de ser una enciclopèdia en línia, utilitza l'enfocament acadèmic tradicional de la majoria d'enciclopèdies i revistes acadèmiques per assolir la qualitat desitjada amb la col·laboració d'autors especialitzats seleccionats per un editor o un comitè editorial competent (sense estar necessàriament especialitzats) en l'àmbit de què tracta l'enciclopèdia i la revisió per experts.
L'enciclopèdia va ser creada l'any 1995 per Edward N. Zalta, amb l'objectiu manifest d'establir una enciclopèdia dinàmica que s'actualitzés periòdicament, i, per tant, no quedés desactualitzada com les enciclopèdies impreses tradicionals. La naturalesa de l'enciclopèdia permet que articles rivals sobre un mateix tema reflecteixin desacords raonats entre els estudiosos. Inicialment, el SEP es va desenvolupar amb finançament públic dels Estats Units de la National Endowment for the Humanities i la National Science Foundation. Un pla de recaptació de fons a llarg termini per preservar l'accés obert a l'enciclopèdia compta amb el suport de moltes biblioteques universitàries i consorcis de biblioteques. Aquestes institucions contribueixen en virtut d'un pla dissenyat pel SEP en col·laboració amb la Scholarly Publishing and Academic Resources Coalition, la International Coalition of Library Consortia i la Southeastern Library Network, amb un finançament equivalent de la National Endowment for the Humanities.

## Vegeu també

* Internet Encyclopedia of Philosophy

## Referències

* ↑ Sonnad, Nikhil. «This free online encyclopedia has achieved what Wikipedia can only dream of» (en anglès), 21-09-2015. [Consulta: 7 desembre 2018].
* ↑ Zalta, Edward «The Stanford Encyclopedia of Philosophy: A university/library partnership in support of scholarly communication and open access». College & Research Libraries News, 67, 8, 01-09-2006, pàg. 502–504. DOI: 10.5860/crln.67.8.7670. ISSN: 2150-6698.
* ↑ Allen, Colin; Jagodzinski, Cecile «From SEP to SEPIA: How and Why Indiana University is Helping the Stanford Encyclopedia of Philosophy». Against the Grain, 18, 4, 04-11-2013. DOI: 10.7771/2380-176x.4919. ISSN: 2380-176X.
* ↑ «Stanford Encyclopedia of Philosophy Copyright Information». [Consulta: 1r desembre 2015].
* ↑ Tananbaum, Greg Against the Grain, 18, 1, 2006. DOI: 10.7771/2380-176x.4863. ISSN: 2380-176X [Consulta: free].
* ↑ Zalta, Edward College & Research Libraries News, 67, 8, 01-09-2006, pàg. 502–504. DOI: 10.5860/crln.67.8.7670. ISSN: 2150-6698 [Consulta: free].
* ↑ Sonnad, Nikhil. «This free online encyclopedia has achieved what Wikipedia can only dream of» (en anglès). Quartz, 21-09-2015. [Consulta: 7 desembre 2018].
* ↑ Allen, Colin; Nodelman, Uri; Zalta, Edward N. Metaphilosophy, 33, 1&2, 2002, pàg. 210–228. DOI: 10.1111/1467-9973.00225. ISSN: 0026-1068.
* ↑ Allen, Colin; Jagodzinski, Cecile Against the Grain, 18, 4, 04-11-2013. DOI: 10.7771/2380-176x.4919. ISSN: 2380-176X [Consulta: free].

## Enllaços externs

* Stanford Encyclopedia of Philosophy - Lloc web oficial